wickkiey/tamil-wikipedia-chunked huggingface dataset:
# அக்கா மகாதேவி

## இவரின் அறிவுரைகள்

"அகந்தை கூடாது; பசிக்கும்போது பிச்சை எடுத்து உண்ண வேண்டும்; ஏரி, குளங்களில் உள்ள நீரைக் குடித்துக் கோயில்களில் படுத்து உறங்க வேண்டும்; மாயை, உலகம் என்ற வடிவத்தில் எல்லோரையும் மயக்குகிறது; இதிலிருந்து விடுபட ஒரு குருவை அணுக வேண்டும்; குருவே உய்யும் நெறி காட்டுவார்." இவ்வாறெல்லாம் தம் வசனங்களில் பாடியிருக்கிறார் அக்கமாதேவி. "சென்ன மல்லிகார்ச்சு" என்பது இவர் தம் வசனங்க்களில் பதித்துக்கொண்ட முத்திரையாகும். வாழ்க்கையின் மறைபொருளை மக்களுக்கு மிகத் தெளிவாக விளக்கினார். வீரசைவ வசன இலக்கியத்தில் 'அக்கா'வின் இடம் இணையற்றதாகும்.
# அக்கா மகாதேவி

## நம்பிக்கைகள்

12ம் நூற்றாண்டில் வாழ்ந்த கன்னட பெண் கவி இவர் ஒருவரே என நம்பப்படுகின்றார். தன் உடல், பொருள், ஆவி என அனைத்தையும் இறைவன் சிவனுக்காக ஈன்ற இவர், சமூகங்களில் நிலவும் போலியான சமயச் சடங்குகளை வெறுத்தார். உலக வாழ்வைத் துறந்த துறவு வாழ்வின் மூலம் கடவுளை அடைய முடியும் என நம்பினார். விலங்குகள், பறவைகள், மலர்கள் போன்றவற்றையே தனது நண்பர்களாக கொண்டார்.  
அக்கா மகாதேவி, சிறு வயது முதலே சிவனடியாராக இருந்ததால் கடைசிவரை திருமணம் செய்யவில்லை என நம்பப்படுகின்றது. துறவியாக மாற விரும்பி, அதன் முதல் படியான அம்மண நிலையை ஏற்கக் கலங்கியபொழுது இறைவன் இவரின் உடல் முழுவதும் மயிர்க்கற்றைகள் வளரும் படி செய்து கூச்சத்தைப் போக்கியதாகவும் நம்பப்படுகின்றது.  
ஆனால் ஒரு சாரார் அக்கா மகாதேவிக்கு சிறு வயதிலேயே பெற்றோர்களால் திருமணம் நடத்திவைக்கப்பட்டது என கூறுகின்றனர். இவரது கணவர் பெயர் கவுசிகா எனவும், இவர் ஒரு குறுநில மன்னர் எனவும் கூறப்படுகின்றது. கவுசிகா சமண சமயத்தை பின்பற்றியவர் என்பதனாலேயே அக்கா மகாதேவி இவரிடம் இருந்து பிரிந்து துறவறம் மேற்கொண்டதாக கூறுகின்றனர்.
# அக்கா மகாதேவி

## மறைவு

அக்கா மகாதேவி இன்றைய ஆந்திர மாநிலத்தில் உள்ள சிறிசைலத்தில் இறைப் பேரொளியுடன் கலந்து மகாசமாதியாகிவிட்டதாக நம்பப்படுகின்றது, தமிழகத்தில் ஓக்கலிகர் சமூகத்திதினர் இவரை தங்கள் குலதெய்வம் ஆக இன்றும் வழிபடுகின்றனர் என்பது கூடுதல் தகவல்.
# கூபாவின் பொதுவுடைமைக் கட்சி

**கூபாவின் பொதுவுடைமைக் கட்சி** அல்லது **கியூபாவின் கம்யூனிஸ்டுக் கட்சி** (*Communist Party of Cuba*, (, PCC) கூபாவின் ஆளும் அரசியல் கட்சியாகும். இது மார்க்சிய-லெனினியக் கொள்கையை அடிப்படையாகக் கொண்ட ஒரு பொதுவுடைமைக் கட்சியாகும். கூபாவின் அரசியலமைப்பு பொதுவுடைமைக் கட்சியை "சமூகத்தினதும் அரசினதும் தலைமைப் படை" என்று வரையறுக்கிறது.  
பொதுவுடைமைக் கட்சியின் முதல் செயலாளராக 1965 இல் பதவியேற்ற பிடல் காஸ்ட்ரோ கியூபாவை ஒற்றைக் கட்சி சோசலிசக் குடியரசாக்கினார். 49 ஆண்டுகள் கியூபாவை ஆண்ட காஸ்ட்ரோ பிப்ரவரி 24 2008 அன்று பதவியிலிருந்து விலகினார். 2011 ஏப்ரல் முதல் பிடல் காஸ்ட்ரோவின் சகோதரர் ராவுல் காஸ்ட்ரோ அரசுத்தலைவராகவும், கட்சியின் முதல் செயலாளராகவும் பதவியில் உள்ளார்.
# பேர்பெரியான்குப்பம்

**பேர்பெரியான்குப்பம்** (*PerperiyanKuppam*) என்பது கடலூர் மாவட்டம், பண்ருட்டி வட்டம், நெய்வேலிக்கு வடக்கே சுமார் 4 கிலோ மீட்டர்கள் தொலைவில் அமைந்துள்ள ஓர் கிராமமாகும். இக்கிராமமானது முன்னாளில் **கல்லோடவி** அழைக்கப்பட்டது. இவ்வூருக்கு அனந்தீஸ்வரம், புதுப்பேரூர் என்ற சிறப்பு பெயர்களும் உண்டு. 2007 ஆம் ஆண்டு எடுக்கப்பட்ட மக்கள் தொகை கணக்கெடுப்பின் படி, இக்கிராமத்தில் 2000 பேர் வசிக்கின்றனர். இதில் சுமார் 1200 பேர்களுக்கு வாக்குரிமை உள்ளது.
# பேர்பெரியான்குப்பம்

## நில அமைப்பு

இந்த ஊரில் மிகப்பழைமையான சிவன் கோயில் ஒன்று உள்ளது. அந்த கோயிலானது வழக்கு மொழியில் அனந்தீஸ்வரன் கோயில் என்றும் தமிழில் மகிழ்வுதரும் அம்மையப்பர் ஆலயம் என்றும் வழங்கபடுகிறது. அதன் அருகே குளம் ஒன்றும் உள்ளது. இந்த குளமானது கோடைகாலத்தில் பேர்பெரியான்குப்பம் மற்றும் அதை சுற்றி உள்ள ஊர்களுக்கு நீர் ஆதாரமாக விளங்குகிறது.
# பேர்பெரியான்குப்பம்

## கல்வி

இக்கிராமத்தில் சுமார் 5 பள்ளிகள் உள்ளன. அவற்றில் 3 பள்ளிகள் தமிழக அரசால்
நடத்தப்படுபவை மற்ற இரண்டு பள்ளிகள் தனியார் பள்ளிகள். அவை பின்வருமாறு:  
- அரசு ஆண்கள் மேல்நிலைப்பள்ளி
- அரசு பெண்கள் மேல்நிலைப்பள்ளி
- ஊராட்சி ஒன்றிய துவக்கப் பள்ளி
- கலியபெருமாள் ஆங்கிலப்பள்ளி
- தென்றல் ஆங்கிலப்பள்ளி
# பேர்பெரியான்குப்பம்

## ஊர் அமைப்பு

இக்கிராமமானது சுமார் ஆறு தெருக்களைக் கொண்டது அவைகள்:  
- மருவன் தெரு
- கந்தன் தெரு
- ராசன் தெரு
- வடக்குத் தெரு
- மணியக்காரர் தெரு
- டாக்டர் அம்பேத்கர் தெரு
# பேர்பெரியான்குப்பம்

## சிறப்புகள்

சோழ நிலப்பரப்பில் மாறவர்மன் சுந்தர பாண்டியன் எனும் பாண்டியமன்னனால் 13ஆம் நூற்றாண்டில் பேர்பெரியான்குப்பம் ஆனந்தீஸ்வரர் கோயில் கட்டப்பட்டதாக வாய்வழி செய்திகள் கூறுகிறது 700ஆண்டுகள் பழமையானது என அரசு குறிப்புகளும் உறுதிபடுத்துகிறது.ஆனால் 1000ஆண்டுகளுக்கு முன்னர் பராந்தக சோழனால் நிறுவப்பட்டு சுந்தரபாண்டியனால் திருப்பணி செய்யப்பட்டிருக்க வேண்டும் என்பதே நமது ஆய்வில் தெரியவருகிறது.தொல்லியல் துறை இதனை உறுதிப்படுத்த வேண்டும். கோயிலை ஒட்டி ஏரி ஒன்றும் இவ்வட்டார மக்களின் குடிநீர் தேவைக்காக ஏற்படுத்தபட்டது. பண்ருட்டி கல்வெட்டு ஆய்வாளர் தமிழரசன் அவர்களின் திருவதிகை கோயில் வரலாறு எனும் ஆராய்ச்சி நூலில் பேர்பெரியான்குப்பம் பற்றிய அறிய தகவல்களை காணலாம்.
# பேர்பெரியான்குப்பம்

## பிற வசதிகள்

- பி. எஸ். என். எல். இணைப்பகம்
- அரசு சுகாதார நிலையம்
- துணை சுகாதார நிலையம்,
- கனரா வங்கி
- மாவட்ட மகளிர் குழுக்களின் தலைமை அலுவலகம்.
# பேர்பெரியான்குப்பம்

## இதனையும் காண்க

- பேர்பெரியான்குப்பம் ஊராட்சி
# அன்பு

**அன்பு** *(Love)* என்பது உணர்ச்சி மற்றும் மனநிலை சார்ந்த பல்வேறு வகையான உணர்வுகளையும் அனுபவத்தையும் குறிக்கிறது. பொதுவாக அன்பு வலுவாகவும், நேர்மறையான அனுபவமாகவும் இருக்கிறது. எளிமையான மகிழ்ச்சி முதல் ஆழ்ந்த தனித்தன்மையான பாசம் வரை அன்பு பல பரிமாணங்களில் வெளிப்படுகிறது. அன்பு என்ற சொல் குறிக்கும் பொருள்களின் எல்லைகளை விளக்க வேண்டுமெனில் இவ்எளிய எடுத்துக்காட்டை எண்ணி உணரலாம். ஒருவன் தன் தாயின் மீது கொண்ட அன்புக்கும், தன் காதலியிடம் கொண்டுள்ள அன்புக்கும், அவன் ஒரு வகையான உணவின் மீது கொண்டுள்ள அன்புக்கும் உள்ள வேறுபாடுகளைப் புரிந்து கொள்வதால் அன்பின் ஒருசில பரிமாணங்களை உணரலாம். பொதுவாக அன்பு என்பது ஒரு வலுவான ஈர்ப்பு மற்றும் தனிப்பட்ட உறவுமுறை இணைப்பின் உணர்வைக் குறிக்கிறது .  
மனிதநேயம், இரக்கம், பாசம் ஆகியவற்றை குறிக்கும் ஒரு நல்லொழுக்கமே அன்பு எனப்படுகிறது. மேலும், மற்றொருவரின் நன்மைக்காக பரிபூரணமான அக்கறையும் தன்னலமற்ற விசுவாசம் கொண்ட ஒரு ஒழுக்கமான மனநிலையை அன்பு எனலாம் . மற்ற மனிதர்களிடம் அல்லது விலங்குகளிடம் சுயநலமின்றி செலுத்தப்படும் கருணை மற்றும் பாசமுள்ள செயல்களையும் அன்பு என்று விவரிக்கலாம் .  
பண்டைய கிரேக்க தத்துவவாதிகள் நான்கு விதமான அன்பை அடையாளம் கண்டனர்: அவை, குடும்ப உறவு (கிரேக்கத்தில் – *storge*), நட்பு (கிரேக்கத்தில் – *philia*) காதல் (கிரேக்கத்தில் – *eros*) மற்றும் தெய்வீக அன்பு (கிரேக்கத்தில் – *agape*) என்பனவாகும். இனக்கவர்ச்சி, தற்காதல், விசுவாசம் என நவீன எழுத்தாளர்கள் அன்பின் வகைகளை மேலும் வேறுபடுத்தி காட்டியுள்ளனர். மேற்கத்திய நாடுகள் அல்லாத பாரம்பரியத்தினரும் இந்த அன்பின் மாறுபாடுகள் அல்லது அறிகுறிகளை வேறுபடுத்தியுள்ளனர் . கூடுதலாக அன்பு என்பது மதம் அல்லது ஆன்மீகம் சார்ந்த பொருளையும் உள்ளடக்கியுள்ளது. இத்தகைய பன்முகத்தன்மை கொண்ட பொருளும் பயன்களும் சேர்ந்துள்ள உணர்வுகளின் சிக்கலான தன்மையால் அன்பு என்ற சொல்லை வரையறுப்பது மிகவும் கடினமானச் செயலாக உள்ளது.  
இரு நபர்களுக்கிடையேயும் தனிமனித உறவு சார்ந்தும் அன்பு அதன் பல்வேறு வடிவங்களில் முக்கிய உதவியாளராகச் செயல்படுகிறது. மைய உளவியல் சார்ந்த முக்கியத்துவம் காரணமாக படைப்பு கலைகளிலும் அன்பு மிகவும் பொதுவான கருத்துகளில் ஒன்றாகத் திகழ்கிறது .  
மனிதர்கள் மனிதர்களுக்கு எதிராக ஈடுபடும் கெடுதல்களை மன்னித்து அவர்களை ஒன்றாக இணைக்கவும், இனங்களாக ஒன்றுபட்டு ஒருவருக்கொருவர் உதவி செய்து வாழ்வதை எளிதாக்கும் ஒரு செயல்பாடாகவும் அன்பை புரிந்துகொள்ளலாம்.
# அன்பு

## வரையறைகள்

அன்பு என்ற சொல் வெவ்வேறு சூழல்களில் பல்வேறு ஆனால் தொடர்புடைய வேறுபட்ட பல அர்த்தங்களைக் கொண்டிருக்கிறது. பல மொழிகளில் சூழலுக்கு தகுந்தாற்போல வெவ்வேறு சொற்கள் பயன்படுத்தப்படுகின்றன. ஆனால் ஆங்கிலத்தில் பல்வேறு வகையான சூழலிலும் கிரேக்க மொழியில் agape, eros என்ற சொற்களை உள்ளடக்கிய லவ் என்ற சொல் பயன்படுவது போல ஆங்கிலத்திலும் பயன்படுகிறது .அன்பை கருத்தில் கொள்ளும் கலாச்சார வேறுபாடுகள் அன்பு என்ற சொல்லுக்கு ஒரு உலகளாவிய வரையறையை உருவாக்குவதை தடுக்கின்றன .  
அன்பின் இயல்பு அல்லது சாராம்சம் அடிக்கடி நிகழ்கின்ற விவாதத்திற்கு உட்பட்ட ஒரு தலைப்பு என்றாலும், அன்பு என்ற சொல்லின் வேறுபட்ட அம்சங்களை எவையெல்லாம் அன்பு அல்லாதவை (அதாவது அன்பின் எதிர் சொற்கள்) என்பதைக் கண்டறிவதன் மூலம் தெளிவுபடுத்தப்படுத்திக் கொள்ள முடியும். நேர்மறை உணர்வின் ஒரு பொது வெளிப்பாடாக அதாவது விருப்பத்தின் வலுவான வடிவமாக அன்பு கருதப்படுகிறது. குறைந்த பாலுணர்வும் அதிக உணர்வுப்பூர்வ நெருக்கமும் கொண்டதாக அன்பு வெறுப்பு அல்லது நடுநிலையான அக்கறையிலிருந்து வேறுபடுகின்றது. அன்பு பொதுவாக காமத்துடனும் வேறுபடுகிறது. ஒருவருக்கொருவர் காதலுடன் உறவு கொள்வதுபோன்ற அன்பு சில நேரங்களில் நட்புடன் வேறுபடுகிறது. என்றாலும் அன்பு பெரும்பாலும் ஆண் நண்பர்கள், பெண் நண்பர்கள், நல்ல நண்பர்கள் என நட்பிலிருந்தும் வேறுபடுகிறது.  
ஒட்டு மொத்தமாக அன்பைப் பற்றி கலந்தாலோசிக்கும்போது அன்பு என்பது பொதுவாக ஒரு நபர் மற்றொரு நபரைப் பற்றி நினைக்கும் ஓர் அனுபவத்தைக் குறிப்பிடுகிறது எனலாம். இவ்வனுபவம் பெரும்பாலும் ஒரு நபருக்கான அல்லது ஒரு பொருளுக்கான பாதுகாப்பாக அல்லது அடையாளமாக இருப்பதாகக் கருதப்படுகிறது. அன்பைப் புரிந்துகொள்வதில் குறுக்கு-கலாச்சார வேறுபாடுகளுடன் கூடுதலாக அன்பைக் குறித்த கருத்துக்களும் காலப்போக்கில் பெரிதும் மாறிவிட்டன. சில வரலாற்றாசிரியர்கள் மத்திய காலத்தின் போது அல்லது அதற்குப் பின்னர் ஐரோப்பாவிற்கான காதல் உணர்வின் நவீன கருத்தாக்கங்களைக் குறிப்பிடுகின்றனர், இருப்பினும் அதற்கு முந்தைய காலத்திலும் வாழ்க்கையுடன் காதல் இணைந்திருந்தது என்பதற்கு பழங்கால காதல் கவிதைகள் உரிய சான்றுகளாகும் .
# அன்பு

## தனிநபர் சாரா அன்பு

தங்களை பெரிதும் கவர்ந்த, பெரிதும் மதிக்கின்ற ஒரு பொருள், கொள்கை அல்லது குறிக்கோள் மீது அன்பு செலுத்துவதாகக் மக்களால் கூறமுடியும். உதாரணமாக, கருணை கொண்ட வெளிக்கள பனியாளர்கள் மற்றும் தன்னார்வத் தொழிலாளர்கள் காட்டும் அன்பு சில சமயங்களில் ஒருவருக்கொருவர் நேசிப்பதால் உருவானதாக இருக்கலாம். ஆனால் தனிமனித அன்பு என்பது, மாற்றுப்பிரச்சாரம், மற்றும் வலுவான மதப்பற்று அல்லது அரசியல் நம்பிக்கைகள் ஆகியவற்றின் அடிப்படையில் பிறக்கலாம் .  
மேலும் மக்கள் பொருள்கள், விலங்குகள், அல்லது நடவடிக்கைகள் போன்ற அவர்களுடன் பிணைந்துள்ள ஒன்றின் மீதும் அன்பு செலுத்துவதை அடையாளம் காணலாம்.  
பாலியல் நாட்டத்தால் உண்டாகும் அதிகபட்ச ஈர்ப்பு பாலியல் நெறிபிறழ்வு எனப்படுகிறது. இது பொருட்கள், சூழ்நிலைகள் அல்லது தனிப்பட்டவர்கள் மீதான ஆர்வமிக்க பாலியல் தூண்டலின் அனுபவமாகும். பாலியல் நெறிபிறழ்வுக்கும் மாறான பாலியல் விருப்பத்திற்கும் இடையேயான வரையறுக்கப்பட்ட எல்லை பற்றி இதுவரை எவ்வித பொதுக்கருத்தும் இல்லை. பொதுவாக மக்கள் வாழ்க்கையே அன்பு என்று குறிப்பிடுகின்றனர்.
# அன்பு

## தனிமனித காதல்

மனிதர்களிடையே தோன்றும் அன்பு நேசிப்பவர்களுடனான அன்பை குறிக்கிறது. இது ஒரு நபர் மீது கொண்டுள்ள எளிய விருப்பம் என்பதைத்தாண்டிய விட மிகவும் சக்திவாய்ந்த உணர்வு ஆகும். ஒருதலைக் காதல் என்பது திரும்பக்கிடைக்காத அன்பின் உணர்வுகளை குறிக்கிறது. இது காதல் தொடர்பான ஓர் உளவியல் கோளாறாகக் கருதப்படுகிறது. தனிமனித காதல் என்பது பெரும்பாலும் நெருக்கமான தனிமனித உறவுகளைக் குறிக்கிறது . காதல் தொடர்பான ஆய்வுகளை மேற்கொள்ளும் ஒரு முன்னணி நிபுணரான எலன் பிசர் அன்பின் அனுபவத்தை மூன்று பகுதிகளாக பிரிக்கின்ற நிலைகளைக் குறிப்பிடுகின்றார். அவை காமம், ஈர்ப்பு மற்றும் இணைப்பு என்பவையாகும். காமம் என்பது பாலியல் ஆசையால் தோன்றும் உணர்வு ஆகும்.  
ஈர்ப்பு என்பது இரு நபர்களுக்கிடையில் ஏற்படும் கவர்ச்சியைக் குறிக்கிறது. இதைத் தொடர்ந்து நேரத்தையும் காலத்தையும் செலவழித்து ஈர்ப்பை தொடர்ந்து காப்பாற்றுவது தீர்மானிக்கப்படுகிறது. இணைப்பு என்பது ஒரு வீட்டின் மீது கொண்டுள்ள அன்பு, பெற்றோரின் கடமை, பாதுகாப்பு ஆகியவற்றைப் பகிர்ந்துகொள்வது ஆகியனவற்றைக் குறிக்கிறது . நரம்பியக்கடத்திகள், மூன்று நடத்தை முறைகள், மூன்று தனிப்பட்ட நரம்பியல் சுற்றுகள் போன்றவை இத்தகைய மூன்று வகையான அன்பு தொடர்பு பனிகளோடு இணைந்துள்ளன .
# பண்டைக்காலக் கலை

**பண்டைக்காலக் கலை** என்பது, பழங்காலச் சமுதாயங்களின் பண்பாடுகள் சார்ந்த பல வகையான கலைகளுள் ஒன்றைக் குறிக்கும். இவ்வாறான கலைகள் சீனா, இந்தியா, மெசொப்பொத்தேமியா, எகிப்து, கிரீசு, ரோம் போன்ற உலகின் பல பகுதிகளிலும் காணப்பட்டன. இவை ஒவ்வொன்றும் வெவ்வேறு கால கட்டங்களில் தோன்றி அவற்றுக்கே உரிய தனித் தன்மைகளுடன் வளர்ந்தன. இவற்றுட் பல கலைகள் முற்றாகவே அழிந்து விட்டாலும் வேறு சில, பிற்காலக் கலை வளர்ச்சியில் பெருமளவு செல்வாக்குச் செலுத்தியுள்ளதையும் அறிய முடிகிறது.
# பண்டைக்காலக் கலை

## ஆப்பிரிக்கா

### மொரோக்கோ

இதுவரை அறியப்பட்டவற்றுள் மிகப் பழமையான சிற்றுருவான தான்-தானின் வீனசு, ஆசூலியன் காலத்தில் கிமு 500,000க்கும் 300,000க்கும் இடைப்பட்ட காலப்பகுதியைச் சேர்ந்தது. மொரோக்கோவில் கண்டுபிடிக்கப்பட்ட இது 6 சதமமீட்டர் நீளம் கொண்டது. இது நிலவியல் செயற்பாடுகளால் இயற்கையாகவே உருவாகி மிகக்குறைந்த மனித வேலைப்பாட்டுக்கு உட்படிருக்கக்கூடிய சான்றுகள் தென்படுகின்றன. எனினும், இதன்மீது நிறம் பூசப்பட்டதற்கான சான்றுகள் உள்ளன. இது எந்தவகையில் உருவாகியிருந்தாலும், இரும்பு, மங்கனீசு ஆகியவற்றைக் கொண்ட ஒருவகை எண்ணெய்த் தன்மையான பொருள் பூசப்பட்டு சிற்றுருவாகப் பயன்படுத்தப்பட்டிருக்கிறது.
# பண்டைக்காலக் கலை

## ஆப்பிரிக்கா

### எகிப்து

எகிப்தில் கிமு 3500 ஆம் ஆண்டளவிலேயே "ஃபையான்சு" எனப்படும் வெண்ணிற மினுக்கமூட்டப்பட்ட மட்பாண்டங்களைச் செய்தனர். இவை கிபி 15 ஆம் நூற்றாண்டில் ஐரோப்பாவில் செய்யப்பட்ட இதே வகையான தகர-மினுக்கமூட்டிய மட்பாண்டங்களிலும் சிறந்தவையாக இருந்தன. பண்டை எகிப்தில் செய்யப்பட்ட இவ்வகை மட்பாண்டங்கள் களிமண்ணால் செய்யப்பட்டனவல்ல. இவை உண்மையில், பெரும்பாலும் குவாட்சை உள்ளடக்கிய வெண்களியினால் செய்யப்பட்டவை.
# வார்ப்புரு:Ancient art history

**மெசொப்பொத்தேமியா**  
| - | **ஆசியா** |
| --- | --- |
| இந்தியா |  |
| சீனா |  |
| சப்பான் |  |
| சித்தியா |  |
| **ஐரோப்பிய வரலாற்றுக்கு முந்திய காலம்** |  |
| எட்ரசுக்கன் |  |
| செல்ட்டியம் |  |
| பிக்டுகள் |  |
| நார்சு |  |
| விசிகோத்தியம் |  |
| **செந்நெறிக் கலை** |  |
| பண்டைக் கிரேக்கம் |  |
| எலெனியம் |  |
| ரோம்<br clear=all
/> | }<noinclude> |  
</noinclude>
# தான்-தானின் வீனசு

**தான் -தானின் வீனசு** (Venus of Tan-Tan) என்பது, மொரோக்கோவில் கண்டுபிடிக்கப்பட்ட ஒரு தொல்பொருள் ஆகும். 6 சதமமீட்டர் குவாட்சைட்டுக் கல்லால் ஆன இது ஆணோ பெண்ணோ என்று அடையாளம் காண முடியாததும் முகம் அற்றதுமான ஒரு மனித உருவம் எனக் கருதப்படுகிறது. இது கிமு 300,000 ஆண்டுக்கும் 500,000 ஆண்டுக்கும் இடைப்பட்ட காலத்தைச் சேர்ந்தது என மதிப்பிடப் பட்டுள்ளது. 1999 ஆம் ஆண்டு செருமனியிலுள்ள எசே மாநிலத்தின் அரச தொல்லியலாளரான லுட்சு ஃபீட்லர் என்பவர் இதனைக் கண்டுபிடித்தார். இது மொரோக்கோவில் உள்ள தான்-தான் என்னும் நகரிலிருந்து சில கிலோமீட்டர்கள் தொலைவில் உள்ள டிரா ஆற்றின் வடக்குக் கரையில் கண்டெடுக்கப்பட்டது.  
இதுவும் இதன் சம காலத்ததுமான பெரகாத் ராமின் வீனசும் இதுவரை கண்டறியப்பட்டவற்றுள் காலத்தால் முந்திய மனித உருவங்கள் எனக் கருதப்படுகின்றன.
# தான்-தானின் வீனசு

## சர்ச்சை

இதன் தோற்றத்தையும், தன்மையையும் குறித்துத் தொல்லியலாளரிடையே சர்ச்சை நிலவுகிறது. இதனைக் கண்டுபிடித்தவரும், ராபர்ட் பெட்னாரிக் போன்றவர்களும் ஓரளவுக்கு மனித உருவம் போல் காணப்பட்ட கல்லை மனிதர்கள் கற்கருவிகளினால் மேலும் செப்பம் செய்துள்ளனர் என்றும், இதன் மீது காணப்படும் பூச்சு, மனிதர்களால் அழகூட்டுவதற்காகப் பூசப்பட்டது என்றும் கூறுகின்றனர். ஆனால், இல்லினோயிசுப் பல்கலைக்கழகத்தைச் சேர்ந்த பேராசிரியர் இசுட்டான்லி அம்புரோசு போன்றவர்கள் இது இயற்கையான மாற்றங்களால் உருவாகி ஓரளவுக்கு மனித உருவம் போன்ற தோற்றத்தைப் பெற்றுள்ளது என்கின்றனர்.
# மதுராபுரி

**மதுராபுரி** என்பது இலங்கையின் தென் மாகாணத்தில் வரலாற்று முக்கியத்துவம் வாய்ந்ததும், பிரசித்திபெற்ற சுற்றுலாத்துறை நகரமுமான வெலிகம நகரின் எல்லையில் ஓடும் பொல்வத்து ஓயா நதியினால் முற்றிலும் சூழப்பட்ட ஒரு அழகிய கிராமம் ஆகும். இது சுமார் 400 ஏக்கர் பரப்பளவைக் கொண்டுள்ளது. வெலிகம – அக்குரசை பிரதான நெடுஞ்சாலை இதனை ஊடறுத்தே செல்கின்றது.
# மதுராபுரி

## சூழல்

### தாவரங்கள்

இங்கும், இதனையண்டிய பகுதிகளிலும் இலங்கைக்கே உரித்தான பல்வேறு விதமான தாவர விலங்கினங்கள் ஏராளமாகக் காணப்படுகின்றன. இதர பகுதிகளிற் காண்பதற்கரிதான கின்னை மரங்களும், கிங் மரங்களும், “தயிர்த் தென்னை” மரங்களும் இங்கு நிறைந்துள்ளன.
# மதுராபுரி

## சூழல்

### விலங்குகள்

நீர் நாய்களும், முதலைகளும், பலவித நண்டுகளும், இறால் வகைகளும், ஆற்றுச் சிப்பிகளும் இங்கு காணக் கிடைக்கின்றன. கோடை காலங்களில் அரபிக் கடல் பகுதியிலிருந்து சுறா மீன்கள் பொல்வத்து ஓயாவினுள் ஊடுருவுவதுண்டு.
# மதுராபுரி

## புவியியல்

### காலநிலை

இலங்கையின் ஈர வலயத்தில் அமைந்துள்ளதால் வருடம் முழுவதும் மழை வீழ்ச்சியைப் பெறக்கூடிய இப்பகுதி மிதமான காலநிலையைக் கொண்டுள்ளது.
# மதுராபுரி

## புவியியல்

### மண்

மேற்புற மண் முழுவதும் வண்டல் மண்ணாகக் காணப்படும் இக்கிராமத்தில் எங்கு தோண்டினாலும் பல்வேறு விதமான கடல்வாழ் உயிரினங்களினதும் பாறைப் படிவுகளே நிறைந்து காணப்படுகின்றன. இதனால், இப்பகுதியானது ஆதியில் கடல் மட்டத்துக்குக் கீழ் அமைந்திருந்ததெனக் கருதலாம். இங்கு பெறப்படும் நிலத்தடி நீரும் ஓரளவு உவர்ப்புத் தன்மையுள்ளதாகும்.  
வெலிப்பிட்டிய பிரதேச செயலக எல்லைக்குள் அமைந்த சுமார் 4000 பேர் வசிக்கும் இக்கிராமமானது இரண்டு கிராம சேவகர் பிரிவுகளாகப் பிரிக்கப்பட்டுள்ளது. தமிழைத் தாய்மொழியாகக் கொண்ட முஸ்லிம்கள் அதிகமாக வாழும் இதன் மதுராகொட பிரிவில் ஒரு ஜும்ஆப் பள்ளிவாசல் உட்பட இரண்டு பள்ளிவாசல்களும், சிங்கள பௌத்தர்கள் அதிகமாக வாழும் தெனிப்பிட்டிய-மேற்கு பிரிவில் இரண்டு பௌத்த விகாரைகளும் ஒரு சிங்களப் பாடசாலையும் காணப்படுகின்றன.  
இங்கு பேச்சு வழக்கிலுள்ள தமிழ்ச் சொற்கள் இதனை அண்டிய பகுதிகளிலுள்ள பேச்சு வழக்கிலிருந்து பெரிதும் மாறுபட்டிருப்பது குறிப்பிடத் தக்கது. அவ்வாறே புழக்கடை, தன்னினைவு, குறுணி, பாகம் (தூரம்), பரிகாரி போன்ற சொற்கள் ஏனைய பகுதிகளில் பயன்படுத்தப்படாவிடினும் இங்கு பொதுவாகப் பயன்படுத்தப்படுகின்றமை குறிப்பிடத் தக்கது.  
இங்கு அமைந்துள்ள, கல்வி வளர்ச்சியில் துரித வளர்ச்சி கண்டுவருவது அஸ்ஸபா முஸ்லிம் பாடசாலையாகும். மேலும், சில தனியார் நிறுவனங்களும் இங்கு இலவச கல்விப் பணியில் ஈடுபட்டுள்ளதுடன் ஒரு அஹதிய்யாப் பாடசாலையும் இங்கு இயங்கி வருவது குறிப்பிடத் தக்கது.  
இலங்கை முஸ்லிம் ஆசிரிய முன்னோடி, தமிழிற்சூரியன் த.சா. அப்துல் லதீப் இவ்வூரைச் சேர்ந்தவர்.
# மதுராபுரி

## புவியியல்

### உசாத்துணைகள்

-
- http://noolaham.net/project/18/1740/1740.pdf title=இலங்கை முஸ்லிம் எழுத்தாளர்கள், ஊடகவியலாளர்கள், கலைஞர்களின் விபரத் திரட்டு | மதுராப்புர எழுத்தாளர் முஹம்மது பைரூஸ் பற்றிய விபரம்
- https://ta.wikipedia.org/wiki/%E0%AE%AE%E0%AE%A4%E0%AF%81%E0%AE%B0%E0%AE%BE%E0%AE%AA%E0%AF%8D%E0%AE%AA%E0%AF%81%E0%AE%B0_%E0%AE%85%E0%AE%B8%E0%AF%8D%E0%AE%B8%E0%AE%AA%E0%AE%BE_%E0%AE%B5%E0%AE%BF%E0%AE%A4%E0%AF%8D%E0%AE%A4%E0%AE%BF%E0%AE%AF%E0%AE%BE%E0%AE%B2%E0%AE%AF%E0%AE%AE%E0%AF%8D மதுராப்புர அஸ்ஸபா முஸ்லிம் பாடசாலை
# விக்கிப்பீடியா:பயிற்சி (வெளி இணைப்புகள்)

<div>  
விக்கிப்பீடியா:கொள்கைகளும் வழிகாட்டல்களும் பக்கத்தில் குறிப்பிட்டபடி, கட்டுரைகளின் மெய்யறிதன்மை மிகவும் ஆதாரமான கொள்கையாகும். ஓர் கட்டுரையில் *எந்த தகவலை உள்ளிட்டாலும் அவற்றின் உசாத்துணைகளை அளிக்க வேண்டும்*. எழுதும் வரியடுத்தே இத்தகைய உசாத்துணைகளை இணைப்பது படிப்பவர்கள் உடனேயே சரிபார்த்து கொள்ள உதவியாயிருக்கும். தவிர உசாத்துணைகள் நம்பிக்கை மிக்க மூலங்களிலிருந்து தரப்பட வேண்டும்.
# நாட்டாமை (திரைப்படம்)

***நாட்டாமை*** (*Naattamai*), 1994ஆம் ஆண்டு வெளியிடப்பட்ட தமிழ்த் திரைப்படமாகும். இப்படத்தை சூப்பர் குட் பிலிம்ஸ் தயாரிக்க, கே. எஸ். ரவிக்குமார் இயக்கத்தில் சரத்குமார் இரு வேடங்களில் (அண்ணன் தம்பி கதாப்பாத்திரங்களை ஏற்று) நடித்து இருந்தார். இவருடன் குஷ்பூ, மீனா, மனோரமா, ராஜா ரவீந்தர், கவுண்டமணி, செந்தில், வைஷ்ணவி, பொன்னம்பலம், ராணி ஆகியோரும் நடித்து இருந்தார்கள். இந்த திரைப்படம் மிகப்பெரிய வெற்றியை பெற்றது. இது பின்னர் தெலுங்கில் “பெத்தராயிடு” என்ற பெயரில் மறு ஆக்கம் செய்யப்பட்டது. தமிழில் சரத்குமார் நடித்த வேடத்தில் மோகன்பாபு மற்றும் விஜயகுமார் நடித்த வேடத்தில் ரஜினிகாந்த் நடித்தனர்.
# நாட்டாமை (திரைப்படம்)

## கதைச்சுருக்கம்

சரத்குமார் அந்த ஊரின் நாட்டாமை. அவரின் நீதிக்கு அனைவரும் தலைவணங்குவார்கள். அவருக்கு இரண்டு தம்பிகள். ஒருவர் மற்றொரு சரத்குமார். இன்னொருவர் ராஜா ரவீந்தர். இவர்கள் இருவரும் அண்ணனுக்கு மிகவும் கட்டுப்பட்டு நடப்பார்கள். சரத்குமார் குடும்பத்திற்கும் பொன்னம்பலம் குடும்பத்தினர்க்கும் நீண்ட நாட்களாக பகை இருந்து வருகிறது. இதற்கான காரணம் பிளாஷ் பேக்கில் சொல்லப்படுகிறது.  
பிளாஷ் பேக்: பொன்னம்பலம் அந்த ஊரில் உள்ள ஒரு பெண்ணை மானபங்கம் செய்து விடுகிறார். பிரச்சனை பஞ்சாயத்திற்கு வருகிறது. அப்போது அந்த ஊரின் நாட்டாமையாக இருக்கும் விஜயகுமார் அது பற்றி விசாரிக்க பஞ்சாயத்திற்கு செல்லும் போது பொன்னம்பலத்தின் தந்தை அவரது குடும்பத்திற்கு சாதகமாக தீர்ப்பு சொல்ல வலியுறுத்துகிறார். ஆனால் அதை விஜயகுமார் மறுத்து நியாயப்படியே தீர்ப்பு சொல்வேன் என்று கூறி விடுகிறார். பஞ்சாயத்தில் விஜயகுமார் சாட்சிகளை விசாரிக்கும் போது, பெண்ணின் உறவினர்களின் சாட்சிகளை ஏற்க மறுத்து பெண்ணின் குடும்பத்தினர்க்கு சம்பந்தம் இல்லாத ஒரு சாட்சியை ஏற்று பொன்னம்பலம் அந்த பெண்ணை திருமணம் செய்து கொள்ள வேண்டும் என தீர்ப்பு வழங்குகிறார். இது பிடிக்காத பொன்னம்பலத்தின் தந்தை விஜயகுமாரை துப்பாக்கியால் சுட்டு விடுகிறார். இறக்கும் தருவாயில் இருக்கும் விஜயகுமார் பொன்னம்பலம் குடும்பத்தினரை 18 ஆண்டுகள் தள்ளி வைக்கிறார். பின்னர் சரத்குமாரிடம் "தீர்ப்பு வழங்கும் போது சொந்தம் பந்தம் எதையும் பார்க்க கூடாது. நியாயப்படி செயல்பட வேண்டும்" என்று கூறி இறந்து விடுகிறார்.  
சரத்குமார் குடும்பத்தை எப்படியாவது பழி வாங்க வேண்டும் என்ற வெறியில் பொன்னம்பலம் ஒரு பெண்ணை டீச்சர் ஆக ஊருக்குள் அனுப்பி வைக்கிறார். எப்படியாவது தம்பி சரத்குமாரை அந்த பெண்ணை வைத்து மயக்கி சரத்குமார் குடும்பத்தினர்க்கு கெட்ட பெயர் ஏற்படுத்தி தர முயல்கிறார். ஆனால் அது முடியாமல் போகவே, அந்த பெண்ணை கொலை செய்து விடுகிறார். அந்த சாவுக்கு காரணம் நாட்டாமையின் தம்பி என்று அந்த பெண்ணின் கையால் எழுத வைத்து அந்த பெண்ணை தூக்கில் தொங்க விட்டு விடுகிறார். பிரச்சனை பஞ்சாயத்திற்கு வரும் போது அண்ணன் சரத்குமார் தந்தை விஜயகுமார் சொன்னதை நினைவு கொண்டு நியாயப்படி நடக்க முடிவு கொள்கிறார். பஞ்சாயத்தில் சாட்சிகள் தம்பி சரத்குமாருக்கு எதிராக இருப்பதால் அவருக்கு தண்டனை அளிக்கிறார்.
இந்த சூழலில் ராஜா ரவீந்தர்க்கும் பொன்னம்பலம் மகள் சங்கவிக்கும் காதல் வருகிறது. இதை பொன்னம்பலம் எதிர்க்கிறார். ஆனால் சங்கவி தனது காதலில் உறுதியாக இருப்பதால் அண்ணன் சரத்குமார் இந்த திருமணத்தை நடத்தி வைக்க உறுதி கொள்கிறார். இதனால் பொன்னம்பலம் மற்றும் அண்ணன் சரத்குமாருக்கு மோதல் ஏற்படுகிறது. இதில் பொன்னம்பலத்தை வெற்றி கொள்ளும் அண்ணன் சரத்குமார் தனது தம்பிக்கு தவறான தீர்ப்பு அளித்ததை அறிந்து கொண்டு அந்த அதிர்ச்சியில் இறந்து போகிறார். பின் தம்பி சரத்குமார் ஊருக்கு நாட்டாமையாக ஆகிறார்.
# நாட்டாமை (திரைப்படம்)

## நடிகர்கள்

- சரத்குமார் - நாட்டாம சண்முகம் மற்றும் பசுபதி
- குஷ்பூ - சண்முகத்தின் மனைவி
- மீனா - பசுபதி மனைவி
- சங்கவி
- மனோரமா - நாட்டாமை அத்தை
- கவுண்டமணி - நாட்டாமையின் உறவினர்
- செந்தில்
- பொன்னம்பலம்
- பாண்டு
- வினு சக்ரவர்த்தி
- வைஷ்ணவி
- ராணி
- சுபசிறீ
- விஜயகுமார் - நாட்டாமையின் தந்தை
- ஈரோடு சுந்தர்
- எஸ். பி. ராஜ்குமார் - காது கேளாதவர்
- கோவை செந்தில்
- மகேந்திரன்
# நாட்டாமை (திரைப்படம்)

## பாடல்கள்

இத்திரைப்படத்திற்கு சிற்பி இசையமைத்திருந்தார். பாடல் வரிகளை கவிஞர் வைரமுத்து எழுதியிருந்தார்.  
| "கம்பெடுத்து வந்த சிங்கம்" | மனோ, சித்ரா |  |
| --- | --- | --- |
| "கொட்ட பாக்கும்" | எஸ். ஜானகி, மனோ |  |
| "கோழிக்கறி குழம்பு" | சித்ரா |  |
| "மீனா பொண்ணு" | மனோ, சுஜாதா மோகன் |  |
| "நான் உறவுக்காரன்" | முகமது அசுலாம், சுஜாதா |  |
| "நாட்டாமை" | மலேசியா வாசுதேவன், சிந்து | } |
# நாட்டாமை (திரைப்படம்)

## விருதுகள்

- 1994 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (முதல் பரிசு) பெற்றது.
# புற்றளைப் பிள்ளையார் கோவில்

**புற்றளைப் பிள்ளையார் கோவில்,** ஈழத்தின் வட பகுதி மாவட்டமும், ஐரோப்பியர் வருகைக்கு முன் தன்னை ஆட்சி நடுவமாக கொண்ட இராச்சியத்தை கொண்டிருந்ததும், குடாநாடுமாகிய யாழ்ப்பாணத்தின் வடகிழக்கில் அமைந்த வடமராட்சியில், புலவர்களின் பெருக்கதால் புலமை+ஒலி=புலோலி என ஆகு பெயர் முறையில் பெயர் பெற்ற புலோலியின் தென் பகுதியில் அமைந்துள்ளது. இப்பகுதிக்கு புற்றளை என பெயர் வருவதற்கு இக்கோவிலே காரணம்.
# இலங்கு வானூர்தி விபத்துக்கள்

உலங்கு வானூர்தி விபத்துக்கள் பல இந்திய அரசியல்வாதிகளைப் பலி கொண்டுள்ளன. முக்கியமான சில விபத்து விவரங்கள் பட்டியலிடப்பட்டுள்ளன.
# இலங்கு வானூர்தி விபத்துக்கள்

## 1980 ஜூன் 21

### பலியானவர்

சஞ்சய் காந்தி. இவர் முன்னாள் பாரதப் பிரதமர் இந்திராகாந்தியின் இளைய மகன்.
# இலங்கு வானூர்தி விபத்துக்கள்

## 1997 நவம்பர் 17

### பலியானவர்

என்.வி.என்.சோமு. இவர் மத்திய அரசில் ராணுவத்துறை இணை அமைச்சராகப் பணியாற்றிய போது பயணித்த உலங்கு வானூர்தி, அருணாசலப் பிரதேசத்தில் விபத்துக்குள்ளானது.
# இலங்கு வானூர்தி விபத்துக்கள்

## 2001 மே

### பலியானவர்

நாதுங். இவர் அருணாசலப் பிரதேசத்தின் கல்வி அமைச்சராக இருந்தவர்.
# இலங்கு வானூர்தி விபத்துக்கள்

## 2001 செப்டம்பர் 30

### பலியானவர்

மாதவராவ் சிந்தியா. காங்கிரஸ் கட்சியின் இரண்டாம் கட்டத் தலைவர்களில் முக்கிய இடம் வகித்த இவர், மத்திய அமைச்சரையில் பங்கேற்றிருந்தவர்.
# இலங்கு வானூர்தி விபத்துக்கள்

## 2002 மார்ச் 3

### பலியானவர்

பாலயோகி. வாஜ்பாயி பிரதமராக இருந்த போது மக்களவையின் சபாநாயகராக இருந்தவர். ஆந்திர மாநிலம், தெலுங்கு தேசக் கட்சியின் முக்கிய இரண்டாம் மட்டத் தலைவராக இருந்தார்.
# இலங்கு வானூர்தி விபத்துக்கள்

## 2004 ஏப்ரல் 17

### பலியானவர்

சௌந்தர்யா. தெலுங்கு மற்றும் தமிழ்த் திரைப்படங்களில் வளர்ந்து வந்த ஒரு நடிகை. பாஜக-வின் உறுப்பினராக இருந்தார். மக்களவைத் தேர்தல் பிரச்சாரத்துக்காக பெங்களூர் சென்றிருந்த போது விபத்து நேரிட்டது.
# இலங்கு வானூர்தி விபத்துக்கள்

## 2004 செப்டம்பர்

### பலியானவர்

சங்மா. மேகாலயாவின் இனத் தலைவர். இவருடன் மூன்று மேகாலயா சட்டமன்ற உறுப்பினர்களும் மரணமடைந்தனர்.
# இலங்கு வானூர்தி விபத்துக்கள்

## 2005 மார்ச் 30

### பலியானவர்

ஓ.பி.ஜிந்தால். இவர் ஹரியானா மின்துறை அமைச்சராக இருந்தார்.
# இலங்கு வானூர்தி விபத்துக்கள்

## 2009 செப்டம்பர் 2

### பலியானவர்

இராஜசேகர ரெட்டி. ஆந்திர முதல்வராக இரண்டு முறை இருந்தவர். சித்தூர் மாவட்டத்தில் அரசு நிகழ்ச்சி ஒன்றில் கலந்து கொள்வதற்காக இவர் சென்ற இலங்கு வானூர்தி விபத்துக்குள்ளாகியது.
# இலங்கு வானூர்தி விபத்துக்கள்

## குறிப்புதவி

1.டைம்ஸ் ஆஃப் இந்தியா இணைய தளம்
2. என்.டி.டி.வி. இணையதளம் (http://www.ndtv.com/news/india/how_safe_are_choppers.php
3. தினத்தந்தி 04.09.09 மதுரைப் பதிப்பு செய்திக் கட்டுரை (பக்கம் 13)
# கா. காளிமுத்து

**கா.காளிமுத்து**(K. Kalimuthu ) அதிமுக அரசியல்வாதியும் தமிழக முன்னாள் அமைச்சரும் ஆவார். தமிழக சட்டமன்ற பேரவைத்தலைவராக 2001 முதல் 2006 வரை பணியாற்றியுள்ளார்.
# கா. காளிமுத்து

## குடும்பம்

விருதுநகர் மாவட்டம் வெம்பக்கோட்டை அருகே உள்ள ராமுத்தேவன்பட்டி கிராமத்தில் 14-7-1942 ந்தேதி பிறந்தார். இவரது தந்தை பெயர் காளிமுத்து. தாயார் பெயர் வெள்ளையம்மாள்.காளிமுத்துவுக்கு 10 சகோதரர்களும், 1 சகோதரியும் உள்ளனர்.காளிமுத்துவின் முதல் மனைவி நிர்மலா. அவர்களுக்கு டேவிட் அண்ணாத்துரை, ராஜன் என்ற மகன்களும், புனிதா, ரோஷி, வேதா என்ற மகள்களும் உள்ளனர்.2-வது மனைவி மனோகரி. இவர்களுக்கு மணிகண்டன், அருள்மொழிதேவன் என்ற மகன்களும், அமுதா, கயல் விழி என்ற மகள்களும் உள்ளனர்.  
மதுரை தியாகராஜ கல்லூரியில் எம்.ஏ.தமிழ் பட்டம் பெற்றார். மதுரை காமராஜர் பல்கலைகழகத்தில் முனைவர் பட்டம் பெற்றார்.
# கா. காளிமுத்து

## இலக்கியபணி

தனது 13-வது வயதிலேயே காளிமுத்து மேடை பேச்சாளர் ஆனார். பசும்பொன் முத்துராமலிங்கத் தேவர் இவரது மேடை பேச்சை கேட்டு வியந்ததுடன் இவரை `மேடை மணி' என்றும் பாராட்டி உள்ளார். தமிழக அரசியல் தலைவர்களில் மிகச் சிறந்த இலக்கிய-அரசியல் பேச்சாளர்களில் இவர் தனித்துவம் பெற்றவராக திகழ்ந்தார்.
# கா. காளிமுத்து

## படைப்புகள்

100-க்கும் மேற்பட்ட கட்டுரைகள், 10-க்கும் மேற்பட்ட புத்தகங்களையும் காளிமுத்து எழுதி உள்ளார்.
1. செல்வபுரியில் சீரழியும் இளைஞர்கள்; நியூ செஞ்சுரி புக் ஹவுஸ் பிரைவேட் லிமிடெட், சென்னை - 98.
# கா. காளிமுத்து

## அரசியல்பணி

ஆரம்பத்தில் திராவிட முன்னேற்றக் கழகத்தில் மாணவரணி அமைப்பாளராகவும் பின்னர் அண்ணா திராவிட முன்னேற்றக் கழகத்திலும் மாணவரணி அமைப்பாளராகவும், துணைப் பொதுச்செயலாளராகவும், அவைத் தலைவராகவும் பணியாற்றியுள்ளார்.1965-ம் ஆண்டு இந்தி எதிர்ப்பு போராட்டத்தில் அரசியல் சட்ட நகலை எரித்ததால் கைதானார். மதுரை, திருச்சி, பாளையங்கோட்டை சிறைகளில் இருந்தார்.
# கா. காளிமுத்து

## வகித்தபொறுப்புகள்

### சட்டமன்ற உறுப்பினர்

1971-ம் ஆண்டு நடந்த தேர்தலில் சிவகாசி தொகுதியில் போட்டியிட்டு வெற்றி பெற்று சட்டபேரவை உறுப்பினர் ஆனார். 1972-ம் ஆண்டு எம்.ஜி.ஆர். அ.தி.மு.கவை தொடங்கியபோது காளிமுத்துவும் அ.தி.மு.க.வில் சேர்ந்தார். 1977, 1980 ஆகிய ஆண்டுகளில் நடந்த தேர்தலில் திருப்பரங்குன்றம் தொகுதியில் போட்டியிட்டு வெற்றி பெற்றார். 1984-ம் ஆண்டு மதுரை கிழக்கு தொகுதி சட்டபேரவை உறுப்பினர் ஆனார்.
# கா. காளிமுத்து

## வகித்தபொறுப்புகள்

### நாடாளுமன்ற உறுப்பினர்

1989-ம் ஆண்டு சிவகாசி தொகுதியில் வெற்றிபெற்று நாடாளுமன்ற உறுப்பினர் ஆனார்.
# கா. காளிமுத்து

## வகித்தபொறுப்புகள்

### தமிழக அமைச்சராக

1977 முதல் 1980 வரை தமிழக உள்ளாட்சி துறை அமைச்சராகவும், 1980 முதல் 1984 வரை தமிழ்நாடு விவசாய துறை அமைச்சராகவும் , 1984 முதல் 1987 வரை விவசாயம் மற்றும் குடிநீர் வழங்கல் துறை அமைச்சராகவும் இருந்தார்.
# கா. காளிமுத்து

## தமிழக சட்டபேரவை தலைவராக

அ.தி.மு.க. துணை பொதுச் செயலாளராகவும் பதவி வகித்த காளிமுத்து கடந்த 2001-ம் ஆண்டு திருமங்கலம் தொகுதியில் போட்டியிட்டு சட்டபேரவை உறுப்பினர் ஆனார். இதையடுத்து அவர் தமிழக சட்டபேரவை தலைவராக தேர்ந்தெடுக்கப் பட்டார். அப்போது அவர் வகித்து வந்த கட்சி பதவியை ராஜினாமா செய்தார்.கடந்த சில மாதங்களாக அவருக்கு உடல் நலக்குறைவு ஏற்பட்டது. கடந்த 2006 சட்டசபை தேர்தலில் மதுரை மத்திய தொகுதியில் அ.தி.மு.க. வேட்பாளராக காளிமுத்து அறிவிக்கப் பட்டார். ஆனால் உடல் நலக்குறைவு காரணமாக அவர் இந்த தேர்தலில் போட்டியிடவில்லை. பின்னர் அ.தி.மு.க. அவைத் தலைவராக காளிமுத்து இருந்து வந்தார். நவம்பர் 8, 2006 அன்று காளிமுத்து மரணமடைந்தார்.
# கா. காளிமுத்து

## வழக்கு

இவர் 1982 ஆம் ஆண்டு தமிழக வேளாண்மைத் துறை அமைச்சராக இருந்தபோது இவரின் நண்பர்களான ராபின் மெயின், சூரியக் குமார், சாகுல் அமீது, பேசில் சாமுவேல் ஆகியோருக்கு வங்கியில் கடன் பெற பரிந்துரை செய்து லஞ்சம் பெற்றார் என்ற காரணத்தினால் இவர் உட்பட மோட்டார் ஆய்வாளார், வாகன மதிப்பீட்டாளர் என 32 பேர் மீது வழக்கு பதிவு செய்யப்பட்டது. இதில் 16 பேர் வழக்கு நடக்கும்போதே இறந்துவிட்டார்கள். இந்த வழக்கின் தீர்ப்பு 29 சனவரி 2016 ஆம் ஆண்டு 32 ஆண்டுகள் கழித்து 5 பேருக்கு மட்டும் சிறைதண்டனை அறிவிக்கப்பட்டுள்ளது.
# தகர-மினுக்கமூட்டிய மட்பாண்டம்

**தகர-மினுக்கமூட்டிய மட்பாண்டம்** (*tin-glazed pottery*) என்பது, தகர ஒட்சைட்டு அடங்கிய வெண்ணிறமான, மினுக்கம் கொண்ட ஒளிபுகாப் பூச்சினால் மூடப்பட்ட மட்பாண்டம் ஆகும். இம் மட்பாண்டங்களின் உள்ளுடல் பொதுவாகச் சிவப்பு அல்லது மண்ணிறமான களிமண்ணால் ஆனது. சீன வெண்களிப் பாண்டங்களைப் போல் தோன்றுவதற்காக இதன்மேல் வெண்ணிற மினுக்கப் பூச்சுப் பூசப்படுகின்றது. தகர-மினுக்கமூட்டிய மட்பாண்டங்கள் பெரும்பாலும் அழகூட்டப்படுகின்றன. சூளையில் இடாத, முனுக்கமூட்டிய மேற்பரப்பில், உலோக ஆக்சைட்டுக்களைப் பயன்படுத்தித் தூரிகையால் வரைந்து அழகூட்டப்படுகின்றது. கோபால்ட் ஆக்சைட்டு, செப்பு ஆக்சைட்டு, இரும்பு ஆக்சைட்டு, மாங்கனீசு ஈராக்சைட்டு, ஆன்டிமனி ஆக்சைட்டு என்பன இதற்குப் பயன்படுகின்றன. பிந்திய மறுமலர்ச்சிக் காலப் பகுதியில் இருந்து, இத்தாலிய தகர-மினுக்கமூட்டிய மட்பாண்டங்களைச் செய்வோர், பல உலோக ஆக்சைட்டுக்களைக் கலந்து இயல்பான பலவண்ண ஓவியங்களை இவற்றின்மீது வரைந்தனர்.  
தகர-மினுக்கமூட்டிய மட்பாண்டம் முதலில் மெசொப்பொத்தேமியாவிலேயே தோன்றியதாகத் தெரிகிறது. கிபி ஒன்பதாம் நூற்றாண்டளவில் தோன்றியதாகக் கருதப்படும் இம் மட்பாண்டங்களின் மிகப் பழைய உடைந்த துண்டுகள் முதலாம் உலகப் போர்க் காலத்தில், ஈராக்கின் பாக்தாத்தில் இருந்து 50 மைல்கள் தொலைவில் உள்ள சமாரா மாளிகையில் இருந்து கண்டெடுக்கப்பட்டது. மெசொப்பொத்தேமியாவில் இருந்து இது எகிப்து, பாரசீகம், எசுப்பெயின் முதலிய நாடுகளுக்குப் பரவி அங்கிருந்து மறுமலர்ச்சிக் காலத்தில் இத்தாலிக்குப் பரவியது. 16 ஆம் நூற்றாண்டில் இங்கிலாந்து, பிரான்சு ஆகிய நாடுகளுக்கும், அதற்குச் சற்றுப் பின்னர் பிற ஐரோப்பிய நாடுகளுக்கும் இது அறிமுகமானது.  
18 ஆம் நூற்றாண்டில் சோசியா வெட்ச்வூட் (Josiah Wedgwood) வெண்ணிற மட்பாண்டப் பொருள் ஒன்றை உருவாக்கினார். இதிலிருந்து நிறை குறைந்ததும், நீடித்து உழைக்கக்கூடியதுமான பாண்டங்களைத் தயாரிக்க முடிந்தது. இது, தகர-மினுக்கமூட்டிய மட்பாண்டங்களைப் போன்ற அளவுக்கு வெண்ணிறமாகவும், வேறு பல அம்சங்களில் சிறந்ததாகவும் இருந்ததால் 19 ஆம் நூற்றாண்டில் தகர-மினுக்கமூட்டிய மட்பாண்டங்களுக்குப் பதில் இதன் பயன்பாடு அதிகரித்தது.  
20 ஆம் நூற்றாண்டில் சில கலைக்கூட வனைஞர்களின் முயற்சியால் தகர-மினுக்கமூட்டிய மட்பாண்டம் ஓரளவு மறுமலர்ச்சி அடைந்தது. புகழ் பெற்ற ஓவியரான பிக்காசோ 40களிலும், 50களிலும் இதனைப் பயன்படுத்தி ஆக்கங்களைச் செய்தார்.
# செய்க்கான் சுரங்கம்

**செய்க்கான் சுரங்கம்** நிப்பானில் உள்ள ஒரு தொடர்வண்டிச் சுரங்கம். 53.85 கிலோமீட்டர் நீளமுள்ள இச்சுரங்கம் 23.3 கிலோமீட்டர் அளவுக்கு கடலுக்கடியில் உள்ளது. இதுவே உலகின் நீளமான கடலடிச் சுரங்கம் ஆகும். எனினும் கால்வாய் சுரங்கத்தின் கடலுக்கடியில் உள்ள சுரங்கப் பகுதி இதனை விட நீளமாகும். சுகாரு சந்திக்குக் கீழ் செல்லும் இச்சுரங்கம் ஒக்கைடோ, ஒன்சூ தீவுகளை இணைக்கிறது.
# பழனி பாபா

**பழனி பாபா** (*Pazhani Baba*; 14 நவம்பர் 1949 – 28 சனவரி 1997) என்பவர் தமிழ்நாட்டைச் சேர்ந்த முஸ்லீம் செயற்பாட்டாளரும் அரசியல்வாதியும் ஆவார்.
# பழனி பாபா

## இளமைப்பருவம்

பழனி பாபாவின் தந்தை பெயர் குன்னூரை சேர்ந்த காப்பிக்கொட்டை ராவுத்தர் என அழைக்கப்படும் வி. எம். முஹம்மது அலி, தாயார் பெயர் கதீஜாபீவி. இவரது இயற்பெயர் *அஹமதுஅலி* ஆகும். இவரது சொந்த ஊர் பழனியிலிருந்து 4 கி.மீ தொலைவில் திண்டுக்கல் செல்லும் பாதையில் உள்ள புதுஆயக்குடி என்னும் கிராமம். இவரது தந்தை நீலகிரி மாவட்டம் குன்னூரைச் சேர்ந்தவர். பாபா குன்னூரில் உள்ள செயிண்ட் ஜோஸப் கான்வென்ட்டில் கல்வி பயின்றார். பெற்றோர்களின் மறைவுக்குப்பின் புதுஆயக்குடியில் உள்ள முதலாளி குடும்பம் என்று சொல்லப்படும் குடும்பத்தில் சின்னத்தம்பி ராவுத்தர் என்று அழைக்கப்படும் தாய்மாமன் அப்துல் ரஹ்மான் அவர்களது பராமரிப்பில் பழனி கல்லூரியில் பட்டப்படிப்பை தொடங்கினார். படிக்கும் காலத்திலேயே தொடங்கிய துணிச்சலான பொதுவாழ்க்கை நடவடிக்கைகளால் குடும்பத்தார்களுக்கு சங்கடம் என்பதால் இல்லற வாழ்க்கையை அமைத்துக் கொள்ளவில்லை.
# பழனி பாபா

## பொதுவாழ்க்கை

எம்.ஜி.ஆர் ஆட்சிக்காலத்தில் முதன்முறையாக சென்னை புனித ஜார்ஜ் கோட்டைக்குள் பழனிபாபா நுழையத் தடை என அரசாணையை தமிழக அரசு வெளியிட்டது. இதனால் தமிழகம் முழுவதும் அறிமுகம் ஆனார்.
எம்.ஜி.ஆரை எதிர்த்த இவருக்கு திமுக ஆதரவு அளித்தது. தி.மு.க. அரசுக்கும் இவருக்கும் இடையில் பின்னர் பிளவு ஏற்பட்டு பிரிவு ஏற்பட்டது. தமிழகம் முழுவதும் கேரளா, மும்பை உட்பட இந்தியாவின் பிற பகுதிகளிலும் இலங்கை, சிங்கப்பூர், மலேசியா என பல நாடுகளிலும் சுற்றுப்பயணம் மேற்கொண்டு சமூகத்தின் பிரச்சனைகளை பேசினார். அரசியல் கலந்த சமுதாயப்பேச்சு தமிழகமெங்கும் அவருக்கு ஆதரவாளர்களை பெற்றுத் தந்தது. அவரது நடவடிக்கைகள் அவரை பல வழக்குகளில் சிக்கவைத்தது. தேசிய பாதுகாப்புச் சட்டம் (NSA), தடா சட்டம் ஆகியவற்றின் கீழ் கைது செய்யப்பட்டார்.  
முன்னாள் குடியரசு தலைவர் ஆர். வெங்கட்ராமன் அவர்களின் பதவிக்காலத்தில் அரசு பணத்தில் திருப்பதி கோவிலுக்கு அடிக்கடி சென்று வந்த மொத்த செலவினத்தையும் அரசுக்கு திருப்பி செலுத்த வேண்டும் என்று கோரி சென்னை உயர்நீதிமன்றத்தில் வழக்கு தொடுத்தார்.  
முஸ்லிம் சமூகத்தில் பரவலாக இருந்த வரதட்சணை, வட்டி போன்ற பழக்க வழக்கங்களுக்கு எதிராக குரல் கொடுத்தார். சந்தன கூடு, தர்கா வழிபாடு போன்ற பழக்கங்களை கடுமையாக சாடினார் பாபா. இதனால் முஸ்லிம்களின் ஒரு பிரிவினரின் கோபத்தை சம்பாதித்தார். பல்வேறு சமுதாய அமைப்புகளின் தலைவர்களுடன் நட்புறவு பேணி முஸ்லிம் மற்றும் இந்து சமுதாய ஒருங்கிணைப்புக்கு வழி வகுத்தார். பல மனித உரிமை போராளிகளோடு இணைந்து போராட்ட களங்கள் கண்டார். பேரா. கல்யாணி, டாக்டர் சேப்பன் போன்றவர்களோடும் மக்கள் குடியியல் உரிமைக் குழு (PUCL) போன்ற மனித உரிமை அமைப்புகளோடும் இணைந்து செயல்பட்டார். இஸ்லாமிய மார்க்க விளக்கத்திலும் சிறந்த அறிவு பெற்றிருந்தார் பாபா. பல இஸ்லாமிய கொள்கை விளக்க கூட்டங்களில் பேசினார். சுன்னத் வல் ஜமாஅத் கொள்கை அடிப்படையில் தனது இஸ்லாமிய கருத்துகளை எடுத்து வைத்தார்.
# பழனி பாபா

## இறுதிக்காலம்

தனது இறுதிக்காலம் வரையிலும் பாட்டாளி மக்கள் கட்சியுடனும், கட்சியின் தலைவர்களுடனும் இணைந்து ஜிஹாத் கமிட்டியை அரசியல் ஈடுபாட்டோடு வழி நடத்திச் சென்றார். ஆரவாரமான மேடை பேச்சுக்களை விட்டு அமைதியான முறையில் ஆக்கபூர்வமான வேலைகளை கவனிக்க திட்டமிட்ட பாபா முஸ்லிம் ஜமாத்துகளை ஒருங்கிணைப்பதற்கான வேலைகளை ஆரம்பித்தார். தமிழகம் முழுவதும் ஜமாத்துகளை சந்திக்க திட்டமிட்டு அதற்கான பணிகளை முடுக்கி விட்டார். இந்நிலையில் பொள்ளாச்சியில் தனது குடும்ப நண்பர் பசவராஜ் தனபால் என்பவர் வீட்டுக்கு வந்த பாபா அவரிடம் பேசி முடித்து விட்டு வெளியில் நின்ற தனது ஜீப்பில் ஏற முற்படும்போது தான் 1997 சனவரி 28 ஆம் நாள் இரவு பழனிபாபா 6 பேர் கொண்ட கும்பலால் வெட்டி படுகொலை செய்யப்பட்டார்.
# நிப்பானிய ஆல்ப்சு

**நிப்பானிய ஆல்ப்சு** (**சப்பானிய ஆல்ப்சு**, சப்பானிய மொழியில் *நிகோன் ஆருபுசு*) என்பது நிப்பான் நாட்டின் ஒன்சூ தீவினை இரண்டாகப் பிரிக்கும் மலைத்தொடர் ஆகும். இச்சொல் சப்பானிய அகழ்வாராய்ச்சியின் தந்தை என்றழைக்கப்படும் வில்லியம் கௌலேண்டு என்பவரால் ஆளப்பட்டது. கௌலேண்டு அவர்கள் குறிப்பாக இதா மலைக்கு இப்பெயரிட்டாலும் இது தற்காலத்தில் மலைத்தொடருக்கே உரித்தாக விளங்குகிறது. ஐரோப்பாவில் உள்ள ஆல்ப்சு மலையின் தட்பவெப்ப நிலை இங்கு நிலவியதால் இம்மலைக்கு சப்பானிய ஆல்ப்சு எனப் பெயரிடப்பட்டது.
# சோசியா வெட்ச்வூட்

, சோசப் பிக்ஃபோர்ட் என்பவரினால் 1768-1771 காலப்பகுதியில் கட்டப்பட்ட வெட்ச்வூட்டின் குடும்ப இல்லம். இது 1986ல் இடம்பெற்ற இசுடோக்-ஆன்-டிரெண்ட் தோட்ட விழாவுக்காகத் திருத்தியமைக்கப்பட்டது. இப்போது இது நான்கு நட்சத்திர விடுதியொன்றின் பகுதியாக உள்ளது.]]
**சோசியா வெட்ச்வூட்** (Josiah Wedgwood - 12 சூலை 1730 – 3 சனவரி 1795) என்பவர் ஒரு ஆங்கிலேய மட்பாண்ட உற்பத்தியாளர் ஆவார். மட்பாண்ட உற்பத்தியை தொழில்மயப்படுத்தியவர் என்ற பெருமை இவருக்கு உண்டு. இவர் டார்வின்-வெட்ச்வூட் குடும்பத்தைச் சேர்ந்தவர். புகழ் பெற்ற அறிவியலாளரான சார்லசு டார்வின் இவரது பேரன் ஆவார்.
# சோசியா வெட்ச்வூட்

## வரலாறு

### இளமைக்காலம்

இவர் இசுடோக்-ஆன்-டிரெண்ட் (Stoke-on-Trent) என்னும் நகரிலுள்ள பர்சிலெம் என்னும் இடத்தில், தாமசு வெட்ச்வூட், மேரி வெட்ச்வூட் ஆகியோருக்குப் பிறந்த 12 பிள்ளைகளுள் கடைசிப் பிள்ளையாகப் பிறந்தார். சிறுவயதில் இவருக்கு அம்மை நோய் ஏற்பட்டது. இதிலிருந்து இவர் தப்பினாலும், இவரது முழங்கால் நிரந்தரமாகவே பலமற்றதாக ஆனது. பின்னர் இவர் தனது மூத்த தமையனிடம் மட்பாண்டத் தொழில் பயிலுனராகச் சேர்ந்தபோதும், மட்பாண்டம் வனைவதற்கான சில்லைக் காலால் சுழற்றும் வலிமை இவருக்கு இருக்கவில்லை. இதனால், இளம் வயதிலிருந்தே மட்பாண்டங்களைச் செய்வதைவிட, அவற்றை வடிவமைப்பதிலேயே கவனம் செலுத்தலானார்.  
இவரது 20 வயதுக்குப் பின்னர் சிலகாலம் அக்காலத்தில் புகழ்பெற்ற ஆங்கில மட்பாண்ட உற்பத்தியாளரான தாமசு வீல்டன் என்பவரிடம் பணி புரிந்தார். இவர் இக்காலத்தில் பலவகையான மட்பாண்டத் தொழில் நுணுக்கங்கள் தொடர்பில் சோதனைகளைச் செய்து வந்தார். இச் சோதனைகளில் ஈர்க்கப்பட்ட வெட்ச்வூட், தனது சொந்த நகரில் இருந்த ஐவி வர்க்சு (Ivy Works) என்னும் மட்பாண்ட உற்பத்தித் தொழிலகத்தைக் குத்தகைக்கு எடுத்தார். அடுத்த பத்தாண்டுகளில், இவரது சோதனைகளின் மூலம், மந்தமான கைப்பணித் தொழிலகத்தை முதல் உண்மையான மட்பாண்டத் தொழிற்சாலையாக மாற்றினார். இதற்கு, இவரது மனைவி மூலம் கிடைத்த பெரும் தொகைப் பணமும் உதவியது.
# சோசியா வெட்ச்வூட்

## வரலாறு

### திருமணமும், பிள்ளைகளும்

வெட்ச்வூட் தனது தூரத்து உறவினரான சாரா என்பவரை 1764 ஆம் ஆண்டு சனவரியில் திருமணம் செய்து கொண்டார். இவர்களுக்கு ஏழு பிள்ளைகள் பிறந்தனர். இவர்கள்:  
- சுசன்னா வெட்ச்வூட் (1765 - 1817)
- ஜான் வெட்ச்வூட் (1766 - 1844)
- சோசியா வெட்ச்வூட்- II (1769 - 1843)
- தாமசு வெட்ச்வூட் (1771 - 1805)
- கத்தரீன் வெட்ச்வூட் (1774 - 1823)
- சாரா வெட்ச்வூட் (1776 - 1856)
- மேரி ஆன் வெட்ச்வூட்  
இவர்களுள் மூத்தவரான சுசன்னா வெட்ச்வூட், ராபர்ட் டார்வின் என்பவரை மணந்து கொண்டார். இவர்களே புகழ் பெற்ற ஆங்கிலேய அறிவியலாளர் சார்லசு டார்வினின் பெற்றோர் ஆவர்.
# சோசியா வெட்ச்வூட்

## மூலம்

- Dolan, Brian (2004). *Wedgwood: The First Tycoon*. Viking Adult. .
# சோசியா வெட்ச்வூட்

## வெளியிணைப்புகள்

- வெட்ச்வூட் இணையதளம்
- வெட்ச்வூட் சேகரிப்பு, சீமாட்டி லீவர் கலைக் காட்சியகத்தில் உள்ளது
- வெட்ச்வூட் அருங்காட்சியகம்
- The Great Crash, Jenny Uglow, The Guardian, February 7, 2009
-
# பி. எம். பாட்டியா

இந்தியாவின் குறிப்பிடத் தக்க பொருளாதார மேதைகளில் ஒருவர் **பி. எம். பாட்டியா**. லாகூர் டி.ஏ.வி.கல்லூரியில் படிப்பையும் 1938-ல் அங்கேயே ஆசிரியப் பணியையும் தொடர்ந்தார். இந்திய பாகிஸ்தான் பிரிவினைக்குப் பிறகு டெல்லிக்கு வந்த பி.எம்.பாட்டியா, அங்கே இந்து கல்லூரியில் பேராசிரியராகப் பொறுப்பேற்றார். அங்கேயே முதல்வராகும் வரை உயர்ந்து சுமார் 25 வருடங்கள் பணி புரிந்தார். பிர்லா தொழில்நுட்ப அறிவியல் பயிலகத்தில் (BITS, PILANI) பொருளாதாரத் துறையின் தலைவராகவும் பணியாற்றி இருக்கிறார். ஐக்கிய நாடுகள் அமைப்பின் பொருளாதாரக் கமிட்டிகள் பலவற்றில் பங்கேற்றிருக்கிறார். இருபது புத்தகங்கள், நூற்றுக் கணக்கான ஆய்வுக் கட்டுரைகள் எழுதியிருக்கிறார்.  
2009 ஆகஸ்ட் 15 ஆம் நாள் நுரையீரல் கோளாறு காரணமாக மருத்துவமனையில் அனுமதிக்கப்பட்டிருந்த பாட்டியா 2009 செப்டம்பர் 2-ஆம் நாள் தன்னுடைய 94 வயதில் உயிரிழந்தார்.  
பாரதப் பிரதமரும் சிறந்த பொருளாதார மேதையுமான டாக்டர் மன்மோகன் சிங், திட்டக்குழு தலைவர் மாண்டேக்சிங் ஆலுவாலியா ஆகியோர் இவருடைய மாணவர்கள்.
# உலங்கு வானூர்தி

**உலங்கு வானூர்தி** (*helicopter*) அல்லது **உலங்கூர்தி** என்பது வானூர்தி வகைகளில் ஒன்று. விமானத்திற்கும் உலங்கு வானூர்திக்கும் உள்ள வேறுபாடு எவ்வாறு மேலே எழும்புகிறது என்பதில் உள்ளது. ஓர் விமானம் மேலெழும்பு விசையை தனது இறக்கைகளின் வடிவமைப்பு மற்றும் முன்னோக்கு நகர்வினால் பெறுகிறது. இந்த முன்னோக்கு நகர்வு இறக்கைகளில் பொருத்தப்பட்டுள்ள விசிறிகளின் மூலமோ வளி உந்திகளின் மூலமாகவோ ஏற்படுகிறது. ஓர் உலங்கு வானூர்தியில் தரைக்கிடையாக உள்ள சுழலும் விசிறிகளால் இந்த மேலெழும்பு விசையைப் பெறுகிறது. இவ்விசிறிகள் *ரோடர்கள்* என்றும் இவ்வானூர்தி *ரோடரி விங் வானூர்தி* எனவும் அழைக்கப்படுகிறது.  
ஓர் விமானம் காற்றில் மிதக்க முன்னோக்கிய நகர்வு தேவை, ஆனால் உலங்கு வானூர்திக்கு தேவையில்லை. இதனால் ஒரே இடத்தில் நின்று மிதக்க முடியும். அவை தங்கள் ரோடர்களை சற்றை சாய்த்து, தனக்கு கீழே உள்ள காற்றை வேண்டும் திசையில் தள்ளி நகர்கின்றன.  
இவ்வானூர்திகளை 1490ஆம் ஆண்டில் இத்தாலிய அறிஞர் லியொனார்டோ டா வின்சி முதலில் கற்பனை செய்தார், ஆனால் பல நூற்றாண்டுகள் கழித்து இருபதாம் நூற்றாண்டின் ஆரம்ப ஆண்டுகள் வரை ஒருவரும் வடிவமைக்கவில்லை. பிரெஞ்ச் நாட்டு எதியன் ஓமிசேன் (Etienne Oehmichen) முதலில் பறந்தவராவார்.அவரால் ஏழு நிமிடங்கள் நாற்பது வினாடிகள் நேரமே பறக்க முடிந்தது.  
உலங்கு வானூர்திகள் வெள்ளம் மற்றும் இயற்கை பேரழிவு நேரங்களில் மிகவும் பயனளிக்கின்றன. சாலைகள் மூலம் அடையமுடியாதபோது சிறைபட்ட மக்களுக்கு உணவு பொட்டலங்கள், மருந்து மற்றும் உடைகள் மேலிருந்து வீச உதவுகிறது. தவிர நோயாளிகளையும் காயமடைந்த மக்களையும் இடம்பெயர்க்கவும் துணைபுரிகிறது. இராணுவ நடமாட்டத்திற்கும் போர்செயல்களுக்கும் இது பயன்படுத்தப்படுகிறது.  
குறைந்த உயரத்தில் பறப்பதால் இயற்கைசேதங்களை பார்வையிடவும் அரசியல் பணிகளுக்கும் அரசு அதிகாரிகள் மற்றும் அரசியல்வாதிகளும் பயன்படுத்துகின்றனர்.
# பேரன்

**பேரன்** என்பது மகன் அல்லது மகளின் மகன் என்பதைக் குறிக்கும் உறவுமுறைச் சொல்லாகும். தந்தையின் அல்லது தாயின் தந்தையைக் குறிக்கும் உறவுமுறைச் சொல்லாகவும் இது பயன்படுவதுண்டு. ஒரு குடும்பத்தின் ஒன்றுவிட்ட தலைமுறை ஆண்களில் ஒரு தலைமுறையினருக்கு மற்றத் தலைமுறையினரின் உறவுமுறை இதுவெனலாம். ஒருவருக்கு அவரது சொந்தப் பிள்ளைகளின் ஆண் பிள்ளைகளை மட்டுமன்றி, அவரது உடன்பிறந்தோரின் பிள்ளைகளையும் பேரன் என்றே குறிப்பிடுவர். சில சமயங்களில், உடன்பிறந்தாரின் பிள்ளைகளைப் "பேரன் முறை கொண்டவன்" அல்லது "பேரன் வேணும்" என்றும் குறிப்பிடுவது உண்டு.
# பேரன்

## சொற்பிறப்பு

"பேரன்" என்ற சொல் "பெயரன்" என்னும் சொல்லிலிருந்து மருவியது. ஒரு காலத்தில் தமிழர்களில் பலர் தமது ஆண் பிள்ளை ஒருவருக்குத் தமது தந்தையின் பெயரை இடுவது வழக்கம். தற்காலத்திலும் சில குடும்பங்களில் இவ்வழக்கு உள்ளது. இவ்வாறு பெயரைக் கொண்டவன் என்ற பொருளில் பெயரன் என்னும் சொல் உருவானதாகச் சொல்லப்படுகின்றது.  
ஒருவர் தனது மூத்த தலைமுறைப் பேரர்களை அழைக்கும்போது "தாத்தா", "பாட்டா" போன்ற சொற்களால் அழைப்பர் சில பகுதிகளில் "அப்பு" போன்ற சொற்களையும் பயன்படுத்துவது உண்டு. தற்காலத்தில், சில தமிழ்ப் பிள்ளைகள் தமது மூத்த தலைமுறைப் பேரர்களைக் குறிப்பிடும்போது தந்தையின் தந்தையை "அப்பப்பா" என்றும் தாயின் தந்தையை "அம்மப்பா" என்றும் அழைக்கின்றனர். இச்சொற்கள் "அப்பாவின் அப்பா", "அம்மாவின் அப்பா" என்பனவற்றின் சுருக்கப் பெயராக உள்ளது.
# விக்கிப்பீடியா:பயிற்சி (பதிகை)

<div>  
**பயனராக பதிவது** விருப்பத் தேர்வாக இருப்பினும், நீங்கள் பயனர் கணக்கு ஒன்று ஏற்படுத்திக் கொள்ள வேண்டுகிறோம்.  
பயனர் கணக்கு இருப்பதோ இல்லாதிருப்பதோ விக்கிப்பீடியாவில் பங்களிக்க தடையேதுமில்லை. ஆனால் கட்டுரைகளை நகர்த்தப் பயனர் பெயர் தேவை.  
பயனர் கணக்குத் துவங்க மூன்று காரணங்கள்:  
பயனர் கணக்கு உள்ளவர்களுக்கு பல வசதிகள், தொகுத்தலிலும் பயனர் விருப்பங்களிலும் கிடைக்கின்றன. உங்களுக்கு ஆர்வமுள்ள பக்கத்தில் ஏற்படும் மாற்றங்களை பின்தொடர கவனிப்புப் பட்டியல் ஏற்படுத்திக்கொள்ளலாம். தவிர, உங்களால் ஓரு பக்கத்தை நகர்த்தவோ மறுபெயரிடவோ முடியும். (ஓர் பக்கத்தின் உள்ளடக்கத்தை வெறுமனே வெட்டி ஒட்டி நகர்த்தாதீர்கள்; இப்படி செய்யும்போது அப்பக்கத்தின் வரலாறு காப்பாற்றப்படாது. பதிலாக விக்கிப்பீடியா:ஆலமரத்தடியில் யாரேனும் உட்பதிகை செய்த பயனரின் உதவியை நாடவும்.)  
ஓர் உள்பதிகை செய்யாத பயனரின் கணினி ஐ.பி முகவரி (IP address) சேமிக்கப்பட்டு, அவரது அடையாளமாக பேச்சுப்பக்கங்களில் பயன்படுத்தப்படுகிறது. இந்த ஐ.பி முகவரியை பயன்படுத்தி பிறர் உங்கள் தனியான தகவல்களைப் பெற இயலும். பதிந்து கொள்வதன் மூலம் உங்கள் ஐபி மறைக்கப்பட்டு தனித்தகவல்களுக்கு ***பாதுகாப்பு*** கூடுதலாகிறது. தவிர ஐ.பி முகவரிகள் மாறக்கூடுமாதலால், உங்கள் தொடர்ந்த பங்களிப்புகளை ஒருங்கிணைக்க வியலாத மற்ற பயனர்களின் நன்மதிப்பைப் பெறுவது கடினம். பேச்சுப்பக்கங்களிலும் விவாதங்களை தொடர்வது கடினமாகும். பதிவதன் மூலம் தொகுத்தலிலும் பேச்சுப்பக்க விவாதங்களிலும் உங்கள் ஈடுபாட்டை வெளிப்படுத்துகிறீர்கள். ஆகையால் உங்கள் பங்களிப்பிற்கு அதிக மதிப்பு இருக்கும்.  
இறுதியாக, கணக்குள்ள பயனர்கள் மட்டுமே நிர்வாகிகள் ஆக முடியும்.  
நீங்கள் கணக்கொன்றை துவங்கினால், பயனர் பெயரையும் கடவுச்சொல்லையும் மறக்காதீர்கள். பதிவு செய்யும்போது, உங்கள் மின்னஞ்சலையும் தவறாது கொடுங்கள்; மறந்த கடவுச்சொல்லை மீளமைக்க இந்த மின்னஞ்சல் பயன்படுத்தப்படும்.  
மேலும் பார்க்க: ஏன் இணைய வேண்டும் ? (ஆங்கிலவிக்கி)
<div>**இங்கே புதிய கணக்கை உருவாக்குக**</div>
# விக்கிப்பீடியா:பயிற்சி (பதிகை)

## எப்படி பதிவது

கணக்கு துவக்க, மேலுள்ள இணைப்பை சொடுக்கவும், அல்லது ஒவ்வொரு பக்கத்தின் மேலும் வலது மூலையில் உள்ள புகுபதிகை இணைப்பை சொடுக்கவும். உங்கள் பயனர் பெயரை பதிந்தபின்னர் (எளிதாக) மாற்ற இயலாது. ஆகையால் உங்கள் பயனர் பெயரை உருவாக்கும் முன் பயனர் பெயர் பக்கத்தை படிக்க பரிந்துரைக்கப்படுகிறது.  
<div>**பயிற்சியை மறுஆய்வு** செய்து மேல்தகவல்களை காண்போமா ?<span>&rarr;</span></div>
</div>
<div></div>
</div>
# பினாங்கு

*(இந்தக் கட்டுரை **பினாங்கு மாநிலம்** பற்றியது. பினாங்கு தீவைப் பார்க்க **பினாங்கு தீவு** என்பதைப் பார்க்கவும். பினாங்கின் தலைநகரம் அல்லது பினாங்கின் பெருநகரத்தைப் பார்க்க **ஜார்ஜ் டவுன், பினாங்கு** என்பதைப் பார்க்கவும். பினாங்கின் செபராங் பிறை பகுதியைப் பார்க்க **செபராங் பிறை** என்பதைப் பார்க்கவும்.)*  
**பினாங்கு** (மலாய்: *Pulau Pinang*; ஆங்கிலம்: *State Of Penang*; சீனம்: 槟城) ஜாவி: ڤولاو ڤينڠ;) என்பது மலேசியாவின் 13 மாநிலங்களில் ஒரு மாநிலம் ஆகும். புவியியல் ரீதியாக பினாங்கு மாநிலம் பினாங்கு தீவு (*Penang Island*) மற்றும் செபராங் பிறை (*Seberang Perai*) என இரு பகுதிகளாகப் பிரிக்கப்பட்டுள்ளது.  
பினாங்கு மாநிலத்தின் பினாங்கு தீவு மலாக்கா நீரிணையில் உள்ள 305 சதுர கி.மீ. பரப்பளவு கொண்ட தீவு; மாநிலத்தின் தலைநகர் சார்ச்சு டவுன் இங்குதான் உள்ளது.
இந்த நகரத்தில் ஏறக்குறைய 700,000 மக்கள் வசிக்கின்றனர். தலைநகர்ச் சார்ந்த புறநகர்ப் பகுதிகளில் 2.5 மில்லியன் பேர் வசிக்கின்றனர். சார்ச்சு டவுன், மலேசியத் தலைநகர் கோலாலம்பூருக்கு அடுத்த மிகப்பெரிய நகரமாக உள்ளது.  
அக்கரை என்று அழைக்கப்படும் செபராங் பிறை; 753 சதுர கிலோமீட்டர் பரப்பைக் கொண்ட தீபகற்ப மலேசியாவின் ஒரு பகுதிஉஆகும். இதன் எல்லையாக வடக்கு கிழக்கு தெற்கு என மூன்று திசைகளிலும் கெடா மாநிலம் உள்ளது.பேராக் மாநிலம் தெற்கில் மட்டும் உள்ளது. செபராங் பிறையில் கிட்டத் தட்ட 700,000 பேர் வாழ்கிறார்கள்.  
பினாங்கு மாநிலம் மலேசியாவில் அடர்த்தியான மக்கள் தொகை கொண்ட மாநிலங்களில் முதலாவது இடத்தில் இருக்கிறது.
# பினாங்கு

## வரலாறு

பினாங்கு ஆரம்பத்தில் கெடா மாநிலத்துடன் இணைந்து இருந்தது. 1786, ஆகத்து 11-இல் பிரித்தானியக் கிழக்கிந்தியக் கம்பனியின் கேப்டன் பிரான்சிசு லைட் என்பவர் பினாங்கில் காலடி வைத்த போது, அதற்கு ஐக்கிய இராச்சியத்தின் நான்காம் சார்ச்சு நினைவாக "வேல்சு இளவரசர் தீவு" எனப் பெயரிட்டார். பினாங்கின் நிறுவனர் பிரான்சிசு லைட் என இன்றும் நினைவுகூறப் படுகிறார்.  
பின்னர் பிரான்சிசு லைட், கெடா சுல்தானின் மகளைத் திருமணம் செய்து கொண்டார். அதனால் அவருக்கு பினாங்கு தீவு வழங்கப்பட்டது. அதன் பின்னர் பிரான்சிசு லைட், பிரித்தானிய இந்தியா அரசுக்கு பினாங்கைக் கொடுத்தார். இதன் மூலம் சயாம் மற்றும் பர்மிய இராணுவ ஆக்கிரமிப்பில் இருந்து கெடாவைக் காப்பதாக சுல்தானுக்கு பிரான்சிசு லைட் வாக்குறுதி அளித்தார்.
# பினாங்கு

## வரலாறு

### செபாராங் பிறை பினாங்குத் தீவுடன் இணைப்பு

தொடக்க காலத்தில் பினாங்குத் தீவில் குடியேறியவர்கள் மலேரியா நோய் காரணமாக இறந்தார்கள், இதனால் பினாங்கு "வெள்ளை மனிதனின் கல்லறை" என அழைக்கப் படுகிறது சயாமியர்கள் கெடாவைத் தாக்கியபோது ஆங்கிலேயக் கம்பெனி கெடாவுக்கு உதவி வழங்க முன் வரவில்லை. அதனால். கெடா சுல்தான் பினாங்குத் தீவை 1790-ஆம் ஆண்டில் கைப்பற்ற முனைந்தார். அந்த முயற்சி தோல்வியில் முடிந்தது.  
பின்னர், கெடா சுல்தான் ஆண்டு ஒன்றுக்கு 6,000 எசுப்பானிய டாலர்கள் வரிப் பணம் கட்டச் சொல்லி பினாங்குத் தீவை பிரித்தானியக் கிழக்கிந்தியக் கம்பனியிடம் கொடுத்தார். 1800-ஆம் ஆண்டில் மலாயாத் தீபகற்பத்தின் பெரும் பரப்பளைவைக் கொண்ட செபராங் பிறை பினாங்கு தீவுடன் இணைக்கப்பட்டது. அதற்கான வரிப்பணம் 10,000 டாலர்களாக அதிகரித்தது.
# பினாங்கு

## வரலாறு

### நீரிணை குடியேற்றங்கள்

இன்று வரையில் இந்தத் தொகை (10,000 ரிங்கிட்டுகள்) பினாங்கு அரசாங்கத்தினால் ஆண்டுதோறும் கெடா மாநிலத்துக்கு வழங்கப்பட்டு வருகிறது. 1826-ஆம் ஆண்டில், பினாங்கு மாநிலம் மலாக்கா, சிங்கப்பூருடன் சேர்த்து, இந்தியாவின் பிரித்தானிய அரசாங்கத்தின் ஆட்சியின் நீரிணை குடியேற்றங்கள் அமைப்பின் கீழ் கொண்டு வரப் பட்டது.  
பின்னர் 1867-ஆம் ஆண்டில் பிரித்தானிய காலனித்துவ ஆட்சியின் கீழ் கொண்டு வரப்பட்டது. 1946-ஆம் ஆண்டில் இந்த நிலப் பகுதிகள் மலாயா ஒன்றியத்தில் இணைக்கப் பட்டன. பின்னர் 1948-இல் மலாயாக் கூட்டமைப்பில் சேர்க்கப்பட்டது. மலாயா கூட்டமைப்பு 1957-இல் விடுதலை பெற்று, 1963-ஆம் ஆண்டில் மலேசியா ஆனது.
# பினாங்கு

## புவியியல்

புவியியல் ரீதியாக பினாங்கு மாநிலம் இரண்டு பகுதிகளாகப் பிரிக்கப்பட்டுள்ளது:
# பினாங்கு

## புவியியல்

### பினாங்கு தீவு

பினாங்கு தீவு மலாக்கா நீரிணையில் உள்ள 305 சதுர கி.மீ. பரப்பளவுள்ள தீவு, மாநிலத்தின் தலைநகர் சார்ச்சு டவுன் இங்குதான் உள்ளது. மொத்த மக்கள்தொகை 740,200.
# பினாங்கு

## புவியியல்

### செபராங் பிறை

செபராங் பிறை அல்லது அக்கரை 753 சதுர கிலோமீட்டர் பரப்பைக் கொண்ட பகுதி. இதன் எல்லையாக வடக்கு கிழக்கு தெற்கு கெடா மாநிலம், பேராக் மாநிலம் தெற்கில் மட்டும் உள்ளது. கிட்டத் தட்ட 700,000 பேர் வாழ்கிறார்கள். இங்குதான் பட்டர்வொர்த், நிபோங் திபால், பத்து காவான், பிறை, பெர்மாத்தாங் பாவ், நகரங்கள் உள்ளன.
# பினாங்கு

## மாவட்டங்கள்

### வடகிழக்கு பினாங்கு தீவு மாவட்டம்

மாநிலத்தின் தலைநகர் சார்ச்சு டவுன் இந்த வடகிழக்கு பினாங்கு தீவு மாவட்டத்தில் உள்ளது.
# பினாங்கு

## மாவட்டங்கள்

### தென்மேற்கு பினாங்கு தீவு மாவட்டம்

இது தெற்கு மற்றும் மேற்கு பினாங்கு தீவுகளை உள்ளடக்கியது, பினாங்கு பன்னாட்டு வானூர்தி நிலையம் இங்குதான் உள்ளது.
# பினாங்கு

## மாவட்டங்கள்

### வட செபராங் பிறை மாவட்டம்

பட்டர்வொர்த் நகரம் இங்குதான் உள்ளது.
# பினாங்கு

## மாவட்டங்கள்

### மத்திய செபராங் பிறை மாவட்டம்

பிறை, பெர்மாத்தாங் பாவ், நகரங்கள் உள்ளன.
# பினாங்கு

## மாவட்டங்கள்

### தென் செபராங் பிறை மாவட்டம்

நிபோங் திபால், பத்து காவான் நகரங்கள் உள்ளன.
# பினாங்கு

## 2010-ஆம் ஆண்டின் மக்கள் தொகை

- சீனர்: 670,400
- மலாய்க்காரர்கள்: 636,146
- தமிழர்கள் : 153,472
- வேறு பூமிபுத்திராக்கள் : 5,365
- மலேசியர் அல்லாதவர் : 89,860
# பினாங்கு

## 2020-ஆம் ஆண்டின் மக்கள் தொகை

2021-ஆம் ஆண்டில் பினாங்கு மாநிலத்தின் மக்கள்தொகை 1,774,400 எனக் கணக்கிடப்பட்டு உள்ளது. அனைத்து மலேசிய மாநிலங்களிலும் 3-ஆவது அதிக மக்கள் தொகை அடர்த்தியைக் கொண்ட மாநிலமாகவும் விளங்குகிறது. அந்த வகையில் பினாங்கு மாநிலம் மிகவும் நகர மயமாக்கப்பட்ட (*Most Urbanised Malaysian States*) மலேசிய மாநிலங்களில் ஒன்றாகுகவும் விளங்குகிறது. 2015-ஆம் ஆண்டில் நகர மயமாக்கல் நிலை 90.8%.  
பினாங்கு மாநிலத்தின் சிறப்பான பொருளாதாரம் காரணமாக, பினாங்கு மாநிலத்திற்கு மலேசியாவில் உள்ள மற்ற மாநிலங்களில் இருந்து குடியேறுபவர்களின் எண்ணிக்கையும் கூடி வருகிறது.  
2015-ஆம் ஆண்டு; மற்றும் 2016-ஆம் ஆண்டுகளுக்கு இடையில், மலேசிய மாநிலங்களுக்கு இடையில் அதிகமான இடம்பெயர்வு விகிதத்தை பினாங்கு அடைந்தது. பினாங்கு மாநிலத்திற்குள் வெளி மாநிலங்களில் இருந்து குடியேறியவர்களினால், மாநிலத்தின் மக்கள் தொகை 100-க்கு 58 நபர் அதிகரிப்பில் உயர்ந்து உள்ளது